GM #siamstr #siamesebitcoiner
วันนี้มีคำถามคลาสสิคอยากถามทุกท่านครับ 2 คำถามครับ

1. "ต้องมี #bitcoin สักเท่าไหร่ดี ถึงจะเพียงพอต่อการเกษียณ"
-> ผมนิยามคำว่าเกษียณของผมเองไว้ว่า ผมยังทำงานอยู่ แต่งานที่ทำไม่ได้ต้องคาดหวังผลตอบแทนมาก ขอแค่ครอบคลุมค่าใช้จ่ายประจำวันให้เงินเก็บ(BTC) ไม่ร่อยหรอมากจนเกินไป นั่นแปลว่าคำว่าเกษียณของผมก็คือ มีบ้านให้ซุกหัวนอน มีเงินไปเที่ยวได้บ้างปีละครั้งสองครั้ง มีเงินสำรองฉุกเฉินยาวจำเป็นถ้าหากว่าตกงาน และเงินสำรองทั้งหมดที่เก็บไว้ สามารถต่อสู้กับเงินเฟ้อได้จนถึงวันตาย (ตอนนี้ผมอายุ30) ถ้าทำได้ตามนี้ผมถือว่าผมเกษียณ ระดับ 1 เรียบร้อยแล้ว ซึ่งมันจะส่งผลไปถึงข้อ 2 นั่นคือ ผมจะสามารถทำอาชีพอะไรก็ได้ที่อยากทำ ! -> ส่วนตัวผมยังคิดว่าอาจจะต้องมีสัก 5-10 BTC

2. "ถ้าไม่ต้องสนใจเรื่องเงินทอง คุณอยากจะทำอะไรในชีวิต"
-> สำหรับผมแล้ว ณ ปัจจุบัน ผมอยากเป็นอยู่ 2 อย่างครับ
1. ผมอยากเป็นนักเขียน เขียนเรื่องอะไรก็ได้ที่ผมคิดฟุ้งซ่านในแต่ละช่วงเวลา แล้วรวบรวม article ต่างๆ จัดหมวดหมู่นานวันไปสามารถเอามาร้อยเรียงใหม่แล้วตีโจทย์ออกมาเป็นเล่มได้

ผมมีความสุขกับการสาดความคิด กรั่นกรองไปด้วยพิมพ์ไปด้วย ช่วงเวลาที่ผมได้พิมพ์ไม่ว่าจะเป็น social media post หรือ พิมพ์คุยกับเพื่อนที่รู้ใจ มักจะเป็นช่วงที่ผมได้ตกผลึกความคิดต่างๆที่ลอยผ่านมาแล้วก็ผ่านไปวนเวียนอยู่ในหัวจนนอนไม่หลับออกมาเป็นข้อสรุปและเชื่อมโยงแต่ละความคิดเข้าด้วยกันได้เป็นอย่างดี นอกจากนั้นผมยังสนุกกับการพรรณนาด้วยการเปรียบเทียบ และเรียบเรียงบทความผ่านเนื้อหาบทเพลง มันรู้สึกเหมือนผมได้หลุดออกไปอีกโลก ที่การเวลาไม่มีค่าอะไรอีกต่อไป

2. ผมอยากเป็นช่างสำหรับสิ่งของขนาดกลางครับ ช่วงเวลาที่ได้หยิบจับ ประกอบ ขัดแต่ง ขัดเงา มือเปื้อนฝุ่นในสิ่งของขนาดกลางเช่น เครื่องใช้ไฟฟ้า เฟอร์นิเจอร์ไม้ มันเป็นอีกช่วงเวลาที่ผมสามารถทำได้เป็นวันๆ โดยไม่รู้สึกเหน็ดเหนื่อย มีเพียงความรู้สึกร้อนในบ้างครั้งที่ต้องเอาไปทำอยู่ที่จอดรถ ฮ่าๆ

เพื่อนๆพี่ๆ ชาว #siamstr อยากทำอะไรกันบ้างครับ


siamesebitcoiner\nวันนี้มีคำถามคลาสสิคอยากถามทุกท่านครับ


คำถามคลาสสิก คำตอบก็จะคลาสสิกและไม่ได้น่าตื่นเต้นอะไร
1. คุณมีบิตคอยน์ได้เท่าที่ความรู้ที่มี รวมถึงความสามารถในการสร้างคุณค่าให้คนอื่นเพื่อได้ผลตอบแทนที่เก็บออมเป็นบิตคอยน์ได้ (และในบางกรณีของบางคนคือมีได้เท่าที่บรรพบุรุษจะส่งต่อ generational wealth มาให้)
2. สร้างคุณค่าให้ตัวเองและคนอื่นผ่านการเป็นส่วนหนึ่งของ Right Shift และชุมชน #siamstr


ของผม คิดถึงการส่งต่อเป็น Generation Wealth ไว้ด้วยครับ และยอมรับสารภาพว่าผมยัง diversify อยู่ แต่สวนอื่น น้อยมากๆ เผื่อเอาไว้แค่ Black swan แล้วไม่ตาย


GM ครับ
ข้อ 1 ผมขอเริ่มที่ 1 BTC ก่อนแล้วค่อยว่ากัน😁
ข้อ 2 ใช้ชีวิตให้ทุกวันมีความสุขครับ เที่ยวทุกจังหวัดในไทย แล้วค่อยไปต่าวประเทศ กับครอบครัวเก็บเป็นประสกการณ์ชีวิตครับ🙂


- ตั้งใจจะเก็บ 1BTC แต่ตอนนี้ 0.1BTC ก่อนแล้วกันครับ...ค่อยๆขยับไป ฮ่าๆๆ 😁
- อยากทำอะไรเล็กๆน้อยๆ อยู่บ้าน อยู่กับครอบครัวและคนที่รัก
ไม่ต้องมุ่งมั่นทำงานหาเงินให้พอใช้อย่างเดียว อยากจะพักก็ต้องได้พัก อยากทำก็ทำใหม่ และได้ออกไปเที่ยวบ้างก็ดีเหมือนกันคับ 🙃🌳


ใช้ชีวิตทุกวันมีความสุข :) เริ่มกันตั้งแต่วันนี้เลยครับ!


Stack sats ไปด้วยกันครับ :)


1. ในความคิดผม ถ้ามี 1 btc ณ วันนี้ แล้วยังถืออยู่ถึงวันเกษียณได้ ผมพอล่ะครับ

2. อยากทำสวนอินทรีย์ ทำป่าเป็นของตัวเองครับ แบบวันนี้อยากกินอะไรเดินออกไปเก็บได้เลย ไม่อยากไปซื้อของกินที่เราแทบไม่มีทางรู้ที่มา ต้นทางใช้สารเคมีประโคมแบบไม่แคร์คนซื้อ สำหรับผมเห็นตอนเกษียณส่วนใหญ่เสียเงินกับค่ารักษาพยาบาลเยอะมาก ถ้าตัดวงจรอุบาทว์นี้ได้จะได้เกษียณสุขครับ


ใช่เลยครับ ทุกวันนี้แทบไม่ค่อยกล้ากินผักเลย เพราะไม่รู้ว่าใส่อะไรมากจากไหนบ้าง


ข้อ1 อยู่ที่timeframeครับ ดูจากเวปที่คำนวณเทียบworld distributionตอนนี้เอา https://bitcoinsperperson.com [อยากเป็นtop 0.001%ของโลก ขอแค่มี ~0.76btc]
ข้อ2 อยากเป็นนักวิจัยคณิตศาสตร์บริสุทธิ์เงียบๆที่มีชื่อเสียงในนามปากกาเท่านั้น


The great anonymous!


Gm kub ☀


1. ถ้านับตามจำนวน BTC ที่เหลืออยู่ในตลอดประมาณ 19 ล้าน BTC อาจจะน้อยกว่านี้ด้วยซ้ำ ถ้าเกิดในอนาคตสูญหาย สำหรับผมสัก 1 BTC ก็น่าจะพอแล้วครับ แต่ใดๆ ก็เก็บตังทำงานไปเรื่อยๆ เน้นสะสมไปแบบไม่เครียดถ้าถึงเป้าใหญ่แล้ว

2. อยากมีสวนปลูกผัก ทำไร่เล็กๆของตัวเองครับ และมีธุรกิจแบบเป็นร้านคาเฟ่ หรือ ร้านนั่งชิว ให้ผู้คนได้มาสังสรรค์พูดคุยกัน โดยเฉพาะ Bitcoiner 😆

อีกอย่างที่อยากเป็นคง Youtuber รีวิวพวก Gadget ต่างๆ ครับ เป็นคนชอบเทคโนโลยีมาก เลยอยากลองทำดู แต่ติดตรงพูดไม่ค่อยรู้เรื่องบางที คงเอาไว้เป็นงานอดิเรกขำๆ 555555


1. เก็บไปเรื่อยๆ อย่างเต็มความสามารถ เท่าไหร่ก็เท่านั้นฮะ ตอนนี้ยังไงม่แพลน ไม่มีเพดานที่ปลายทาง มีแค่เป้าในแต่ละปี
2. ทำช่องยูทูปแจกยาส้ม-แดง ให้เด็กที่กำลังเข้าระบบการศึกษา หรือกำลังจะจบไปเข้าตลาดแรงงาน ให้รู้ว่าโลกยังมีความหวัง


ข้อที่ 1 ตอบจำนวนยาก เพราะเวลาที่อยากเกษียรแต่ละคนมันไม่เท่ากัน แล้วเราก็ไม่รู้ว่าเวลาที่เราเกษียรบิตคอยมันจะไปอยู่จุดไหน
แต่ผมเชื่อบิตคอยจะให้ผลตอบแทนได้สมกับที่คุณตั้งใจทำงานเก็บออมบิตคอยมาแน่นอน

 ส่วนเกษียรแล้วอยากทำไร ผมจะพักเรื่องการหาเงินไปพักใหญ่ อยู่กับวัดอยู่กับธรรมชาติ อาจมีหมักเบียร์กินเอง ปลูกพืชผักสวนครัวกินเอง เลี้ยงปลา เลี้ยงไก่ ให้ความรู้กับเพื่อนๆรอบตัวไปเรื่อยๆ แล้วก็พยายามเข้าสู่นิพพาน


คำนวณไปตามที่ต้องเก็บจริงเป็นเงินบาท ณ เวลาปัจจุบันเลยครับ ไม่ต้องเอาเงินเฟ้อมาคิดเลย ปล่อยให้บิทคอยน์มันจัดการ คิดง่ายกว่าเก็บเฟียตเยอะ 55555


ใช่เลยเก็บไปเรื่อยๆ


1. "ต้องมี #bitcoin สักเท่าไหร่ดี ถึงจะเพียงพอต่อการเกษียณ"
- ยังไม่มีแผนครับ ยังคงเก็บออมไปเรื่อยๆ

2. "ถ้าไม่ต้องสนใจเรื่องเงินทอง คุณอยากจะทำอะไรในชีวิต"
- ย้อนกลับไปสมัย ม.ปลาย ผมและกลุ่มเพื่อนสนิทเคยรวมตัวกันตั้งวงดนตรีเพื่อแสดงในงานโรงเรียน ผมหัดเล่นกลองชุดโดยที่ต้องใช้ทั้งการจินตนาการและหนังสือมาวางกองไว้ เพราะไม่สามารถมีเป็นของตัวเองได้ และก็ไปรวมตัวกันที่ร้านที่มีให้เช่าห้องซ้อมดนตรี แรกๆก็ทุลักทุเล แต่ทุกคนพยายามฝึกฝนจนเล่นได้ สุดท้ายทุกอย่างผ่านไปได้ด้วยดี ช่วงเวลานั้นเป็นช่วงเวลาที่มีความสุขมากที่สุดในชีวิต สิ่งที่ต้องการถ้าไม่ต้องสนใจเรื่องเงินทองคือ ผมอยากกลับไปหาช่วงเวลานั้นอีกครั้ง มีกลองชุดเป็นของตัวเอง ซึ่งไม่ใช่ว่าจะมีเงินแล้วไปซื้อได้ เพราะจำเป็นต้องทำห้องเก็บเสียงให้มัน หรืออาจจะต้องมีบ้านของตัวเองด้วยจะได้ไม่รบกวนคนอื่น อยากจะฝึกฝนในแบบที่ถูกต้อง ไม่ใช่ฝึกมั่วๆแต่บังเอิญออกมาดีแบบในตอนนั้น ถ้าเก่งพอแล้วก็อยากเป็นส่วนหนึ่งของวงดนตรี หรือไม่ก็เพลงดีๆที่ออกมาให้ทุกคนได้ฟังกัน


เท่าไหร่ก้เท่านั้น


GM ครับผม


สำหรับการเป็นหมอและอยู่ต่างประเทศ คิดเห็นอย่างไรกับเรื่องสุขภาพในวัยเกษียณครับ


ที่จริงคือผมก็เพิ่งเคยมาต่างประเทศแบบมาอยู่จริงๆ ครั้งแรกครับ และเพิ่งมาได้ 3 เดือน ยังไม่ค่อยทราบอะไรเท่าไหร่

แต่ถ้าจากคำถาม ไม่แน่ใจว่าหมายถึง พวกเราชาว #bitcoiner จะวางแผนเกษียณยังไงดี ประมาณนี้ใช่ไหมครับ ถ้าผมเข้าใจไม่ผิดผมว่า ก็เหมือนคนทั่วๆไปครับ แบ่งเป็น สร้างเสริมสุขภาพ กับรักษาอาการเจ็บป่วจ

1. ประเด็นสร้างเสริมสุขภาพ ผมคิดว่าก็มีหลายแนวทางที่ก็ยัง controversial อยู่ปัจจุบัน แต่ก้มีปัจจัยที่แน่นอนว่าควรหลีกเลี่ยง เช่น processed food, น้ำตาล, อดนอน, สูบบุหรี่, ดื่มเหล้า และอื่นๆ และก็สิ่งที่ควรทำออกกำลังกายอะไนต่างๆ ที่น่าจะพอทราบกันอยู่แล้ว

2. การรักษาอาการเจ็บป่วย ประเด็นนี้ผมคิดว่าน่าสนใจ และน่าถกเถียงกันสำหรับชาว #siamstr เพราะประเด็นนี้มันน่าจะมีประเด็นเกี่ยวกับการเงิน และอำนาจรัฐเข้รมาเกี่ยวข้องเยอะ ซึ่งตัวผมเองก็ไม่ได้มีความรู้ด้านเพียงพอที่จะสรุปออกมาได้ แต่พอจะได้อ่านและศึกษาเกี่ยวกับระบบประกันสุขภาพมาบ้าง ยกตัวอย่างเช่น

2.1 ไทยกับอังกฤษ(ที่ผมอยู่ตอนนี้) ระบบก็จะเป็นคล้ายๆกัน คือ Universal Coverage ให้ประชาชนทุกคน

2.2 หลายๆประเทศ ถ้าผมจำไม่ผิดก็เช่น สิงคโปร์ ก็จะเป็นระบบ co-pay รัฐมีระบบช่วยจ่าย โดยมีระบบการคำนวนส่วนที่ต้องจ่ายหลากหลายแบบมากแล้วแต่ประเทศ และมีสัดส่วนที่รัฐจะออกช่วยหลากหลายมากเช่นกัน เช่น ตามฐานรายได้ ตามโรค เป็นต้น (ที่จริงของไทยก็มี ประกันสังคม ที่ผมมองว่าคล้ายๆกลุ่มนี้)

2.3 อันนี้ผมไม่แน่ใจว่าจะเรียกว่า รัฐควบคุมน้อยที่สุดปล่อยให้เป็นไปตามกลไกตลาดได้หรือเปล่า เช่น อเมริกา ที่ประชาชนส่วนใหญ่ต้องจ่ายเงินซื้อประกันสุขภาพเองทั้งหมด เป็นหน้าที่ของประชาชนเองที่ต้องบริหารจัดการ

ผมมองว่า 2.1 - 2.3 นั้นเรียงตามระดับจาก centralize ไปสู่ decentralized ครับ นอกจากเรื่องเงินแล้ว รูปแบบการบริหารจัดการระบบสาสุขก็มีส่วนกับจุดนี้ ชี้ให้เห็นง่ายๆ เช่น รพ ในไทย เป็นของ รัฐบาลแทบทั้งหมด แต่ รพ ในอเมริกา ส่วนใหญ่จะเป็นเอกชน (ทั้งแสวงและไม่แสวงผลกำไร)

ทีนี้ถ้าจะให้ relate กับการเก็บออมในบิตคอย ผมคิดว่าก็คงแล้วแต่ระบบสุขภาพและระบบประกันสุขภาพของแต่ละประเทศ เช่นถ้าอยู่ไทย และไม่อะไรมาก เรามี universal coverage (30บาท) อยู่แล้ว ถ้าไม่เจ๊งไปซะก่อน อาจจะเป็นโชคดีของเราที่ไม่ตัองเก็บออมในส่วนนี้เผื่อไว้มากนัก (แม้จะชอบหรือไม่ชอบระบบนี้ก็ตาม แต่เราก็มีสิทธิ์ใช้) หรือที่อังกฤษที่มี NHS ดูแลก็เช่นกัน แต่ถ้าอยู่ประเทศอื่น เช่น อเมริกา อาจจะต้องเก็บเผื่อในจุดนี้อีกมากๆหน่อยเลยครับ

ไม่แน่ใจว่าตอบตรงประเด็นไหมครับ 🙏

ถ้ามีขัอมูลตรงไหนที่ผมผิดพลาด รบกวนเพื่อนๆแชร์กันได้เลยนะครับ #siamstr


1. ผมคิดไว้3 btc ครับ
1ไว้ secure ฐานะที่มั่นคง
2ไว้ใช้จ่ายยามเกษียน
3ไว้ส่งต่อ generation wealth

2. อยากเป็นนักวิจัยด้าน computer-sci ครับ, Blogger, นักเขียน, ถ่ายทอดประสบการณ์ครับ


รอติดตามผลงานเลยครับ 🙏